Storeyinae

Storeyinae er en gruppe som hører til i familien Pteromalidae blant parasittvepsene.

Utseende 
Bittesmå (ca. 1 millimeter), spinkle, mørkt metalliske eller gule snyltevepser, antennene delvis lyse. Hodet er forholdsvis stort, antennene består av åtte ledd, knebøyde etter det lange, første leddet (scapus). Forvingen er klubbeformet, mørk i de ytre delen, med lange hårfrynser i spissen. Bakkroppen har en markert "stilk" (petiolus).

Levevis 
Biologien til disse snyltevepsene er ukjent.

Utbredelse 
de to beskrevne artene lever henholdsvis i Kerala, India og i Queensland, Australia. I tillegg skal det være funnet en ubeskrevet art i Nepal.

Systematisk inndeling 
 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien Pteromalidae
 underfamilien Storeyinae Bouček, 1988 – 2 arter
 slekten Storeya Bouček, 1988
 Storeya minuta Sureshan, 1999 - India 
 Storeya paradoxa Bouček, 1988 - Australia

Referanser

Kilder 
 Natural History Museum, Universal Chalcidoidea Database

Eksterne lenker 
 

Pteromalidae